
32/2014. (VII.15.) önkormányzati rendelet módosításáról
[bookmark: pr2]

[bookmark: _Toc203964334]Budapest Főváros Közgyűlése az épített környezet alakításáról és védelméről szóló 1997. évi LXXVIII. törvény 62. § (7) bekezdés 5. pontjában kapott felhatalmazás alapján, a Városliget megújításáról és fejlesztéséről szóló 2013. évi CCXLII. törvény 7. § (4) bekezdésében meghatározott feladatkörében eljárva a következőket rendeli el. 

1.§
A Városligeti építési szabályzatról szóló 32/2014.(VII.15.) önkormányzati rendelet (a továbbiakban: R.) 1. § (1) bekezdése helyébe a következő rendelkezés lép:
„(1) E rendelet hatálya a Budapest közigazgatási területén fekvő, Hungária körút-Kacsóh Pongrác út-Hermina út-Ajtósi Dürer sor-Dózsa György út, valamint a Magyar Államvasutak Zrt. 29737/1–2 és 29834/20–21 helyrajzi számú vasúti területe által határolt területre terjed ki (a továbbiakban: a terület)”
2.§
(1) A R. 5. § (4) bekezdése helyébe a következő rendelkezés lép:
„(4) Új közművezeték létesítésekor vagy meglévő felújításakor a fák életterének védelmét biztosítani kell. Közművezeték létesítése miatt fát kivágni vagy életterét korlátozni csak ökológiai kockázatelemzés alapján lehet.”
(2) A R. 5. § -a a következő (5) bekezdéssel egészül ki:
„(5) Árok, építési gödör ásását a gyökérzettel érintett területen lehetőleg el kell kerülni. Amennyiben ez elkerülhetetlen, akkor a fatörzstől számított 3 m-en belül a kivitelezést a gyökérzet kímélésével, kézi munkával vagy a talaj lefújásával, leszívásával, lemosásával kell végezni. Árok, építési gödör, támfal törzstől mért legkisebb távolsága a törzsátmérő négyszerese, de legalább 1,0 m lehet, ezen a távolságon belül szegély, illetve burkolat csak a gyökérzet sérülése nélkül létesíthető, ökológiai kockázatelemzés alapján. Ezen távolságon belül az eredeti terepszint csak a fa életfeltételeinek változatlan biztosítása, vagy javítása mellett változtatható meg.”
3.§
(1) A R. 8. §-ának (1) bekezdése és az azt megelőző alcím helyébe a következő rendelkezés lép:
„6. Vízi- és energiaközművek, megújuló energiaforrások létesítményei
(1) Épületet elhelyezni csak teljes közművesítettség, valamint a fűtési hőigény távhőhálózatról történő biztosítása mellett lehet.”
(2) A R. 8. §-a a következő (1a) bekezdéssel egészül ki:
„(1a) A távhőellátás kizárólag megújuló energiaforrásból származó hőenergiával egészíthető ki.”


(3) A R. 8. § -a a következő (7) -(8) bekezdéssel egészül ki:
 „(7) Talajszonda csak építési helyen belül létesíthető.
(8) Önálló tartószerkezeten elhelyezett napelem (napelempark) nem létesíthető.”
4.§
A R. 11. §-a a következő (3) bekezdéssel egészül ki:
„(3) Sportterületen kerítés csak labdafogó célból létesíthető.”
5.§
A R. 16. § (5b) bekezdése helyébe a következő rendelkezés lép:
„(5b) Vendéglátó terasz kizárólag az 1. mellékleten jelölt „V” jelű építési helyeken létesített vendéglátóhelyek környezetében a vendéglátóhelytől számított 15 méteren belül, legfeljebb 500 m2 alapterülettel létesíthető, kizárólag nem szilárd, vízáteresztő burkolat kialakításával, a meglévő fák védelme mellett.”
6. §
A R. 17. §-a a következő (3)-(4) bekezdéssel egészül ki:
„(3) A játszótér rendeltetésű parkterületek gyermekek biztonságát szolgáló, maximum 1,2 méter magas kerítéssel szegélyezhetők.
(4) A kutyafuttató rendeltetésű parkterületeken maximum 1,2 méter magas kerítés helyezhető el.”
7. §
A R. 18. § (1) bekezdése helyébe a következő rendelkezés lép:
„(1) Az 1. mellékleten jelölt különleges rendeltetésű parkterület funkciója megőrzendő, használata a „G” jelű építési helyhez kapcsolódó vakok kertjének kivételével csak időben korlátozható.”
8. §
A R. 19. § (1) bekezdése helyébe a következő rendelkezés lép:
„(1) A tó területén – a műjégpálya kivételével – állandó vízfelületet kell biztosítani. A tó 1. mellékleten jelölt partvonala ±1,5 méterrel, azaz 3 méter széles sávban a partrendezés érdekében módosítható az 1. mellékleten jelölt kiemelten értékes fa és facsoport, a fák életterének biztosítása mellett.”
9. §
A R. 22. §-a a következő (3) bekezdéssel egészül ki:
„(3) Az 1. mellékleten jelölt, „Karakterében megőrzendő sétány” mentén a gyalogos vagy gyalogos-kerékpáros kapcsolatot biztosítani kell.”

10.§
A R. 23. § c) pontja helyébe a következő rendelkezés lép: 
(A Kós Károly sétány főúthálózati szerepköre megszüntetésének közlekedési feltételei)
 „c) a Nagy Lajos király útja és a Szegedi út között a vasútvonalak különszintű keresztezésével közvetlen közúti kapcsolat biztosítása, legalább a pótlásra megfelelő közúti keresztmetszettel;”
11. §
A R. 1. melléklete helyébe az 1. melléklet lép.
12. §
A R. 2. melléklete a 2. melléklet szerint módosul.
[bookmark: _Toc347920069]13.§
A R. 
1. 15. § (4) bekezdésében a „ helyeken” szövegrész helyébe a „helyen” szöveg,
2. 16. § (9) bekezdés a) pontjában az „A-E” szövegrész helyébe a „C-E” szöveg,
3. 16. § (9) bekezdés b) pontjában a „7,5 méter” szövegrész helyébe az „5 méter” szöveg,
4. 16. § (10) bekezdésében az „Az „A-E” ” szövegrész helyébe az „A „C-E” ”” szöveg,
5. 18. § (2) bekezdésében az „A-F” szövegrész helyébe a „C-E” szöveg,
6. 20. § (5) bekezdésében az „Az „A-D” ” szövegrész helyébe az „A „C-D” ” szöveg,
7. 20. § (6) bekezdésében az „Az „E” és „F” jelű építési helyeken tervezett intézmények” szövegrész helyébe az „Az „E” jelű építési helyen tervezett intézmény” szöveg, 
8. 21. § (1) bekezdésében a „61%-a” szövegrész helyébe a „62,5%-a” szöveg,
9. 24. § (1) bekezdésében a „B-D” szövegrész helyébe a „C-D” szöveg,
10. 26. §-ában az „A-F” szövegrész helyébe a „C-E” szöveg,
11. 31. § (3) bekezdésében az „A-F” szövegrész helyébe a „C-E” szöveg
lép.
14.§
Hatályát veszti a R.
1. 2.§ 9. pontja,
2. III. Fejezete,
3. 8. § (4) bekezdése,
4. 14.§ (7) bekezdése,
5. 15.§ (4) bekezdésében az „ , egyenként” szövegrész,
6. 16.§ (5) bekezdésében az „Új épület vendéglátás számára csak az 1. mellékleten jelölt, tervezett „V” jelű építési helyeken helyezhető el, összesen legfeljebb 400 m2 bruttó alapterülettel. Egy épület bruttó alapterülete nem haladhatja meg a 115 m2-t.” szövegrész,
7. 16. § (7) bekezdése,
8. 16. § (10) bekezdésében az „a (11) bekezdés szerinti kivétellel” szövegrész,
9. 16. § (11) és (12) bekezdése,
10. 18. § (3) bekezdésében a „ , rugalmas burkolatú” szövegrész,
11. 21.§ (3) bekezdés b) pontja,
12. 21.§ (3) bekezdés c) pontjában az „, és az eredeti tervek alapján újraépülő épületeken”,
13. 24. § (1) bekezdés c) pontjában a „ „B”, ” szövegrész,
14. 24. § (2) bekezdésében a „ „B”, ” szövegrész.


[bookmark: _GoBack]Záró rendelkezés
15.§
Ez a rendelet a kihirdetése napját követő napon lép hatályba. 



	dr. Számadó Tamás
főjegyző
	Karácsony Gergely
főpolgármester




1. melléklet a ..../2020. (…) önkormányzati rendelethez

A 32/2014. (VII.15.) önkormányzati rendelet 1. melléklete


2. melléklet a ..../2020. (…) önkormányzati rendelethez

32/2014. (VII.15.) önkormányzati rendelet 2. melléklete


1. A R. 2. mellékletében foglalt 4. Városligeti park (Z-VI) elnevezésű táblázat helyébe a következő rendelkezés lép:
4. Városligeti park (Z-Vl)
	 

Övezet jele
	  
Kialakítható legkisebb telek terület
m2
	  
 
Beépítési 
mód
	Beépítés megengedett
legnagyobb mértéke
%
	  
Legnagyobb párkány-
magasság
m
	  
Zöldfelület legkisebb mértéke
%
	 Terepszint alatti beépítés legnagyobb mértéke
%
	 Szintterü-
leti mutató megengedett legnagyobb mértéke
 m2/m2

	Z-Vl
	 80 000
	 szabadon álló
	 5
	 25
	66,5
	15
	 0,3



2. A R. 2. mellékletében foglalt 5. Burkolt köztér (Kb-Bk) elnevezésű táblázat helyébe a következő rendelkezés lép:
5. Burkolt köztér (Kb-Bk)
	 

Övezet jele
	  
Kialakítható legkisebb telek terület
m2
	  
 
Beépítési 
mód
	 Beépítés megengedett
legnagyobb mértéke
%
	  
Legnagyobb párkány-
magasság
m
	  
Zöldfelület legkisebb mértéke
%
	 Terepszint alatti beépítés legnagyobb mértéke
%
	 Szintterü-
leti mutató megengedett legnagyobb mértéke
m2/m2

	Kb-Bk
	 15 000
	 -
	 -
	 -
	 -
	 15
	 -



6

